Mali-rebelle brand biblioteek met waardevolle manuskripte | Nuus24
Timboektoe – Islamitiese vegters wat uit Mali se woestynstad Timboektoe vlug, het ‘n biblioteek wat deur Suid-Afrika befonds en opgerig is, aan die brand gesteek, het die stad se burgemeester Maandag gesê.Duisende kosbare manuskripte word by die biblioteek aangehou.“Die rebelle het die nuwe Ahmed Baba Instituut, wat deur Suid-Afrikaners gebou is, aan die brand gesteek... dit het vier dae gelede plaasgevind,” het Halle Ousmane telefonies aan Reuters gesê.Hy het die inligting by sy hoof van kommunikasie, wat ‘n dag gelede van die stad gereis het, ontvang.Ousmane kon nie onmiddellik sê hoeveel skade aan die gebou aangerig is nie.Soldate van Frankryk en Mali het Maandag beheer oor die stad begin neem.Die burgemeester het bygevoeg dat die rebelle ook sy kantoor en die huis van ‘n parlementslid aan die brand gesteek het.Die Ahmed Baba Instituut is een van verskeie biblioteke in die stad wat antieke dokumente huisves wat terugdateer na die 13de eeu. Meer as 20 000 akademiese manuskripte word daar bewaar en word onder andere in ondergrondse kluise geberg.– Volg Nuus24 op Twitter - Reuters
Lees meer oor: timboektoe | islamiete VOLGENDE OP NUUS24X